Ինչ վերաբերվում է ջավախահայության խնդիրներին, ապա դրանց այն մասը, որոնց լուծմանը իրավասու է աջակցել Հայաստանի Հանրապետությունը, վերաբերվում է կրթությանը եւ մշակույթին: Մասնավորապես, Ջավախքում պարբերաբար բարձրացվում է դպրոցներում հայոց լեզվի եւ պատմության դասավանդման հարցը, ինչպես նաեւ եկեղեցիների պահպանման խնդիրը: Սրանք այն հարցերն են, որոնք հեշտությամբ կարող են լուծվել միջպետական գերատեսչական հանձնաժողովների կողմից: Պատահական չէ, որ հայկական պատվիրակության կազմում են նաեւ մշակույթի եւ կրթության նախարարները: